|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

| Lamu*Lamu* |
| --- |
| *Lamu miestas* |
|  |
| 

LamuLamu

2°17′0″ p. pl. 40°54′0″ r. ilg.﻿ / ﻿2.28333°š. pl. 40.90000°r. ilg.﻿ / 2.28333; 40.90000﻿ (Lamu (miestas))Koordinatės: 2°17′0″ p. pl. 40°54′0″ r. ilg.﻿ / ﻿2.28333°š. pl. 40.90000°r. ilg.﻿ / 2.28333; 40.90000﻿ (Lamu (miestas)) |
|  |
| Laiko juosta: (UTC+3) |
|  |
| **Valstybė** | Kenijos vėliava Kenija |
| **Apskritis** | Lamu apskritis |
|  |
| **Įkūrimo data** | XIII a. |
|  |
| **Gyventojų** (2009) | 12 839  |
|  |
|  **Vikiteka** | Lamu |
|  |
| UNESCO vėliava **UNESCO** | (angl.) (pranc.): 1055 |

**Lamu** (suah. *Lamu*) – miestas Kenijos rytuose, Indijos vandenyne, svarbiausia gyvenvietė Lamu salyne (įsikūrusi Lamu saloje). Yra nedidelis uostas (planuojama įrengti gilavandenį). Verčiamasi turizmu, amatais, žvejyba. Lamu 2001 m. įtrauktas į UNESCO pasaulio paveldo sąrašą kaip geriausiai išsilaikęs suahilių architektūros pavyzdys. Yra XIX a. pr. Lamu fortas, pastatytas sultono Fumo Madi ibn Abi Bakro, XIX a. Mnarani ir Rijadhos mečetės, asilų prieglauda, unikalios architektūros gyvenamieji ir ūkiniai pastatai, pastatyti iš koralinio kalkakmenio. Veikia keli muziejai. Kadangi automobilių saloje nėra, kaip transporto priemonė naudojami asilai.

Istorija
--------

| Suahilių civilizacijos valstybė:Lamu |
| --- |
|  |
| Šalis | Kenija |
| Tautos | svahiliai (amu) |
| **Laikotarpis** | XIV a.-1890 m. |
| **Valdovas** | mfalme |
| **Prijungta prie** | Zanzibaro |
|  |
|  |

Lamu yra seniausias tebegyvenamas Kenijos miestas ir viena pirmųjų suahilių gyvenviečių. Įkurtas XIV a. miestas tapo svarbiu prekybos centru Indijos vandenyno prekyboje, čia susiformavo svahilių civilizacijos miestas-valstybė, valdoma sultonų, tituluojamų *mfalme*. Vietinis svahilių etninis pogrupis, kaip ir visame Lamu salyne, yra *amu*, ir kalba *kiamu* dialektu. 

1415 m. greta Lamu nuskendo keli Dženg He laivyno laivai, išsigelbėję kinų jūrininkai apsigyveno Lamu. 1441 m. Lamu minimas arabų šaltiniuose. 1506 m. čia įsitvirtino portugalai. Kadangi portugalai labai varžė prekybą, uždėjo didžiulius mokesčius, miesto gyventojai sukilo apie 1580 m. XVII a. regione įsigalint Omano imperijai, 1652 m. Lamu padėjo išvyti portugalus, ir, viešpataujant musulmoniško Omano valdovams, saloje suklestėjo islamiška kultūra.

Per visą XVIII a. Lamu konkuravo su stipresne Pate rytuose, kurios sultonai ne kartą įsiverždavo į salą. Apie 1800 m. Pate sultonas Fumo Madi ibn Abi Bakr okupavo Lamu miestą, pastatydamas ten galingą tvirtovę. 1813 m. kitas Pate sultonas vėl bandė įsigalėti, tačiau patyrė nesėkmingą mūšį prie Šelos gyvenvietės, kuris nulėmė Pate nuosmukį ir Lamu įsigalėjimą.

Iki pat XIX a. Lamu buvo svarbus vergų, dramblio kaulo, vėžlių kiautų prekybos centras. 1873 m. uždraudus vergų prekybą Lamu nebeteko ekonominio pagrindo. 1890 m. miestą užvaldė Zanzibaro sultonatas, tuo pat metu tapęs Britų imperijos protektoratu. Nuo XX a. pr. kai geležinkelis nutiestas į Mombasą, Lamu reikšmė sumenko.

* Miesto panoramaMiesto panorama
* Lamu fortasLamu fortas
* KrantinėKrantinė
* Tradicinės Lamu valtys (dhau)Tradicinės Lamu valtys (dhau)
* Lamu architektūraLamu architektūra

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • RSvahilių civilizacijos prekybiniai sultonatai |
| --- |
|  |
| Somalyje | 
Mogadišas  **·**  Merka  **·**  Barava  **·**  Kismajus |  |
|  |
| Kenijoje | 
Patė (Patė  **·**  Situ  **·**  Šanga)  **·**  Vitu  **·**  Manda (Manda  **·**  *Takva*)  **·**  Lamu  **·**  Kiongvė  **·**  *Mambrujus*  **·**  Malindis  **·**  *Gedi*  **·**  *Džumba la Mtvana*  **·**  Mombasa |
|  |
| Tanzanijoje | 
Ndagoni  **·**  Mkama Ndume  **·**  Pemba  **·**  Panganis  **·**  Kaolė  **·**  Hadimu  **·**  Tumbatu  **·**  Zanzibaras  **·**  Čolė  **·**  Kilva  **·**  Songo Mnara |
|  |
| Komoruose | 
Ngazidja (Bambao  **·**  Itsandra  **·**  Mitsamihuli  **·**  Mbajini  **·**  Hambuu  **·**  Washili  **·**  Hamahame  **·**  Mbwankuu  **·**  Mbude  **·**  Domba)  **·**  Ndzuwani  **·**  Mawuti  **·**  Mwali |
|  |
| Mozambike | 
Msumbiji  **·**  Angočė  **·**  Kelimanė  **·**  Sofala  **·**  Injambanė |

 |